CELEX: 52006PC0776
Language: fi
Date: 2006-12-08
Title: Ehdotus neuvoston päätös neuvoston päätös Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen 84 artiklan täytäntöönpanoa koskevasta assosiaationeuvostossa vahvistettavasta yhteisön kannasta

Tärkeä oikeudellinen huomautus

|

52006PC0776

Ehdotus neuvoston päätös neuvoston päätös Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen 84 artiklan täytäntöönpanoa koskevasta assosiaationeuvostossa vahvistettavasta yhteisön kannasta  /* KOM/2006/0776 lopull. */  

	[pic] | EUROOPAN YHTEISÖJEN KOMISSIO |Bryssel 8.12.2006KOM(2006) 776 lopullinenEhdotusNEUVOSTON PÄÄTÖSNeuvoston päätös Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen 84 artiklan täytäntöönpanoa koskevasta assosiaationeuvostossa vahvistettavasta yhteisön kannasta(komission esittämä)PERUSTELUT1. Assosiaatiosopimukset ovat Euroopan unionin ja Barcelonan prosessiin osallistuvien maiden suhteiden oikeusperusta.2. EU:n ja eteläisen Välimeren maiden suhteet muuttuvat teknisesti yhä monimuotoisemmiksi, kun Euro–Välimeri-sopimuksia ja naapuruuspolitiikkaa pannaan täytäntöön, minkä vuoksi sopimusten täytäntöönpanoelinten toimintaa on mukautettava vastaamaan tätä kehitystä. Tästä syystä Euro–Välimeri-sopimuksiin liittyviin assosiaatiokomiteoihin on perustettu alakomiteoita tarkkailemaan kumppanuuden ensisijaisten tavoitteiden täytäntöönpanoa ja lainsäädäntöjen lähentämistä.3. EU:n ja Tunisian assosiaatiosopimus tuli voimaan 1 päivänä maaliskuuta 1998. Kuusi alakomiteaa on jo perustettu: Sisämarkkinat, Teollisuus, kauppa ja palvelut, Liikenne, ympäristö ja energia, Tutkimus ja innovaatio, Maatalous ja kalastus sekä Oikeus- ja turvallisuusasiat. Lisäksi on muodostettu tulliyhteistyökomitea ja sosiaaliasioita käsittelevä työryhmä.4. Ihmisoikeudet ja perusvapaudet kuuluvat erottamattomasti ja olennaisen tärkeänä osana toimintakehykseen, joka ohjaa Euroopan unionin ja sen Välimeren alueeseen kuuluvien kumppanien suhteita niin alueellisesti Barcelonan prosessin/Euro-Välimeri-kumppanuuden yhteydessä kuin Välimeren alueen kumppaneiden kanssa tehtyjen kahdenvälisten assosiaatiosopimusten kautta.5. Tätä varten komissio ehdottaa EU:n ja Tunisian välillä sovitun naapuruuspolitiikkaa koskevan toimintasuunnitelman mukaisesti, että assosiaatiosopimuksessa määrättyjen tai sillä perustettujen alakomiteoiden ja ryhmien lisäksi perustetaan virallisesti uusi ihmisoikeuksia ja demokratiaa käsittelevä alakomitea.6. Alakomitean puheenjohtajuuteen sovelletaan EU:n osalta samoja sääntöjä kuin assosiaatiokomitean puheenjohtajuuteen. Kun keskustellaan asioista, jotka kuuluvat Euroopan unionista tehdyn sopimuksen V ja VI osastoihin, alakomitean puheenjohtajana toimii neuvoston puheenjohtaja, joka esittää myös jäsenvaltioiden kannan. Tällöin komissio osallistuu alakomitean kokouksissa täysipainoisesti toiminnan suuntaviivojen ja tavoitteiden määrittelyyn.7. Alakomitean tarkoitus ja toimiala sekä täytäntöönpanomenettelyt esitetään liitteenä olevassa työjärjestyksessä. Alakomitean tehtävistä ja työjärjestyksestä on keskusteltu epävirallisesti Tunisian viranomaisten kanssa.EhdotusNEUVOSTON PÄÄTÖSNeuvoston päätös Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen 84 artiklan täytäntöönpanoa koskevasta assosiaationeuvostossa vahvistettavasta yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,ottaa huomioon komission ehdotuksen[1],sekä katsoo seuraavaa:(1) Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehtiin Euro–Välimeri-sopimus 17 päivänä heinäkuuta 1995, ja se tuli voimaan 1 päivänä maaliskuuta 1998.(2) Sopimuksen 84 artiklan mukaan assosiaationeuvosto voi päättää sopimuksen täytäntöönpanossa tarvittavan työryhmän tai elimen perustamisesta,ON PÄÄTTÄNYT SEURAAVAA:1 artiklaEuroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa vahvistettava yhteisön kanta, joka koskee kyseisen sopimuksen 84 artiklan täytäntöönpanoa, perustuu liitteenä olevaan luonnokseen assosiaationeuvoston päätökseksi.2 artiklaAlakomitea koostuu Euroopan yhteisön ja sen jäsenvaltioiden sekä Tunisian tasavallan hallituksen edustajista, ja sen puheenjohtajina toimivat molemmat sopimuspuolet vuorotellen. Euroopan komission edustaja toimii alakomitean puheenjohtajana Euroopan yhteisön ja sen jäsenvaltioiden puolesta ja esittää näkemyksiä yhteisön toimivaltaan kuuluvista asioista. Asioissa, jotka kuuluvat Euroopan unionista tehdyn sopimuksen V ja VI osastoihin, EU:n kannan esittää neuvoston puheenjohtajana toimivan maan edustaja. EU:n kantojen aukoton johdonmukaisuus varmistetaan. Jäsenvaltioille ilmoitetaan alakomiteoiden kokouksista ja ne kutsutaan niihin mukaan.Tehty Brysselissä […] päivänä […] kuuta […].Neuvoston puolestaPuheenjohtajaLIITELuonnos (1.6.2006):EU:N JA TUNISIAN ASSOSIAATIONEUVOSTON PÄÄTÖSIhmisoikeuksia ja demokratiaa käsittelevän alakomitean perustamisestaEU:n ja Tunisian assosiaationeuvosto, jokaottaa huomioon Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen,sekä katsoo seuraavaa:1.  Demokratian periaatteiden, ihmisoikeuksien ja perusvapauksien kunnioittaminen ovat erottamaton ja olennaisen tärkeä osa kehystä, jolla säännellään Euroopan unionin ja sen Välimeren alueeseen kuuluvien kumppanien suhteita.2.  Demokratian periaatteita, ihmisoikeuksia ja perusvapauksia koskevia kysymyksiä käsitellään niiden tärkeyden vuoksi assosiaatiosopimuksen olennaisina osina ja niistä keskustellaan asianmukaisesti assosiaatiosopimuksella perustetuissa elimissä.3.  Naapuruuspolitiikassa asetetaan kunnianhimoisia tavoitteita, jotka perustuvat vastavuoroiseen yhteisten arvojen tunnustamiseen: demokratia, oikeusvaltion periaatteet, hyvä hallintotapa sekä ihmisoikeuksien kunnioittaminen.4.  EU:n ja eteläisen Välimeren alueen maiden suhteet muuttuvat yhä monimuotoisemmiksi, kun Euro–Välimeri-sopimuksia ja Euro–Välimeri-kumppanuutta pannaan täytäntöön.5.  Olisi seurattava kumppanuuden ensisijaisten tavoitteiden toteuttamista ja lainsäädännön lähentämistä. EU:n toimivalta tarjoaa puitteet suhteiden kehittämiselle ja yhteistyölle Välimeren alueen maiden kanssa tavalla, jossa otetaan huomioon, että koko Barcelonan prosessin on oltava johdonmukainen ja tasapainoinen.6.  Assosiaationeuvosto on jo päättänyt perustaa assosiaatiokomitean yhteyteen alakomiteoita asianmukaisen institutionaalisen kehyksen luomiseksi yhteistyön täytäntöönpanoa ja tiivistämistä varten.7.  Sopimuksen 84 artiklan mukaan voidaan perustaa sopimuksen täytäntöönpanossa tarvittavia työryhmiä tai elimiä,ON PÄÄTTÄNYT SEURAAVAA:Ainoa artiklaEuroopan unionin ja Tunisian assosiaatiokomitean alaisuuteen perustetaan ihmisoikeuksia ja demokratiaa käsittelevä alakomitea ja hyväksytään sen työjärjestys, joka esitetään liitteessä 1.Ihmisoikeuksia ja demokratiaa käsittelevän alakomitean toimeksiantoon sisältyviä asioita voidaan myös ottaa käsittelyyn korkeammalla tasolla osana EU:n ja Tunisian välistä poliittista vuoropuhelua.Assosiaatiokomitea toteuttaa muut tarvittavat toimenpiteet alakomitean toiminnan asianmukaisuuden varmistamiseksi ja ilmoittaa toimenpiteistä assosiaationeuvostolle.Tämä päätös tulee voimaan päivänä, jona se tehdään.Tehty ... ...Assosiaationeuvoston puolestaLIITE 1TyöjärjestysEU:n ja Tunisian alakomitea nro 7Ihmisoikeudet ja demokratia1. Kokoonpano ja puheenjohtajuusAlakomitea koostuu Euroopan yhteisön ja sen jäsenvaltioiden sekä Tunisian tasavallan hallituksen edustajista. Sen puheenjohtajina toimivat molemmat sopimuspuolet vuorotellen.2. AsemaAlakomitea työskentelee assosiaatiokomitean alaisuudessa, jolle se antaa kertomuksen kunkin kokouksen jälkeen. Alakomitealla ei ole päätösvaltaa. Se voi kuitenkin tehdä ehdotuksia assosiaatiokomitealle.3. ToimialaAlakomitea tarkastelee assosiaatiosopimuksen täytäntöönpanoa jäljempänä luetelluilla aloilla. Alakomitea on myös tärkein tekninen seurantajärjestelmä pantaessa täytäntöön ihmisoikeuksiin ja demokratiaan liittyviä toimia, jotka sisältyvät EU:n ja Tunisian naapuruuspolitiikkaa koskevaan toimintasuunnitelmaan. Se arvioi erityisesti lainsäädäntöjen lähentämisessä, täytäntöönpanossa ja soveltamisessa tapahtunutta edistystä. Tarvittaessa alakomitea tarkastelee julkishallintojen välisiä yhteistyöaloitteita naapuruuspolitiikkaa koskevan toimintasuunnitelman mukaisesti. Alakomitea arvioi jäljempänä luetelluilla aloilla tapahtunutta edistystä, tarkastelee niillä mahdollisesti ilmeneviä ongelmia ja ehdottaa toimia niiden ratkaisemiseksi.3. a Oikeusvaltio ja demokratia, erityisesti demokratian ja oikeusvaltion lujittaminen; tuomioistuinlaitoksen riippumattomuus, mahdollisuus saattaa asiansa sen käsiteltäväksi sekä sen nykyaikaistaminen.3. b Ihmisoikeuksia ja perusvapauksia koskevien keskeisten kansainvälisten yleissopimusten ratifiointi ja täytäntöönpano sekä edistyminen Tunisian allekirjoittamiin yleissopimuksiin liittyvien valinnaisten pöytäkirjojen ratifiointimenettelyssä.3. c Kansallisten instituutioiden hallinnollisten valmiuksien lujittaminen.Luettelo ei ole tyhjentävä, vaan assosiaatiokomitea voi erityisesti EU:n ja Tunisian välisten yhteistyötoimien toteuttamisen yhteydessä lisätä siihen muita alaan liittyviä aiheita, myös horisontaalisia kysymyksiä, kuten tilastointi. Myös yksittäisiä tapauksia voidaan ottaa käsittelyyn kumman tahansa sopimuspuolen pyynnöstä.Kussakin alakomitean kokouksessa voidaan käsitellä yhtä, useampaa tai kaikkia edellä luetelluista aloista.4. SihteeristöEuroopan komission virkamies ja Tunisian tasavallan hallituksen virkamies toimivat yhdessä alakomitean pysyvinä sihteereinä.Kaikki alakomiteaa koskevat tiedonannot toimitetaan sihteereille.5. KokouksetAlakomitea kokoontuu aina, kun tilanne sitä edellyttää, ja vähintään kerran vuodessa. Kokous voidaan kutsua koolle jommankumman sopimuspuolen pyynnöstä, jonka asianomainen sihteeri toimittaa toiselle sopimuspuolelle. Toisen sopimuspuolen sihteeri vastaa alakomitean kokouksen kokoon kutsumista koskevaan pyyntöön 15 työpäivän kuluessa.Alakomitean kokoukset pidetään sopimuspuolten yhteisesti sopimana ajankohtana ja yhteisesti sopimassa paikassa.Asianomainen sihteeri kutsuu kokoukset koolle puheenjohtajaa kuultuaan. Ennen kutakin kokousta kummankin sopimuspuolen valtuuskunnan aiottu kokoonpano ilmoitetaan puheenjohtajalle.Alakomitea voi molempien sopimuspuolten suostumuksella kutsua kokouksiinsa asiantuntijoita saadakseen tarvittavia erityistietoja.6. Kokousten esityslistaPyynnöt asioiden ottamiseksi alakomitean kokouksen esityslistalle toimitetaan sihteereille.Puheenjohtaja laatii alustavan esityslistan kutakin kokousta varten. Alakomitean sihteeri toimittaa sen toiselle sopimuspuolelle vähintään kymmenen päivää ennen kokouksen alkua.Alustavaan esityslistaan sisältyvät asiat, joiden esityslistalle ottamista koskeva pyyntö on toimitettu sihteereille vähintään 15 päivää ennen kyseisen kokouksen alkua. Käsiteltäviä asioita koskevat asiakirjat on toimitettava molemmille sopimuspuolille siten, että ne ovat perillä vähintään seitsemän päivää ennen kokouksen alkua. Kiireellisissä tapauksissa määräaikoja voidaan lyhentää kummankin sopimuspuolen suostumuksella.Alakomitea vahvistaa esityslistan kunkin kokouksen alussa.7. PöytäkirjaAlakomitean sihteerit laativat kunkin kokouksen jälkeen pöytäkirjan ja hyväksyvät sen. Sihteerit toimittavat jäljennöksen pöytäkirjasta sekä alakomitean ehdotukset assosiaatiokomitean sihteereille ja puheenjohtajalle.8. AvoimuusEllei toisin päätetä, alakomitean kokoukset eivät ole avoimia ja niiden pöytäkirjat ovat luottamuksellisia.[1] EUVL C […], […], s. […].